Vydra Anička - Štelbaská, Zuzana slovenská autorka 1978; Zednikovičová, Lucia (Bratislava Albatros Media Slovakia, s.r.o., 2023)
„Čo to tak piští?“ rozčuľovala sa Lydkina mama. „Čo si to našla? Potkana? Ešte mi sem zavlečie nejaké choroby!“ Otec namieril vidly, sklonil sa k mikine, zdvihol ju a odhodil nabok. Vykukli naňho dve vystrašené čierne očká na oblej hlávke. Telíčko bolo podlhovasté, zavalité, s mohutnejším chvostom. Muž sa zarazil. „Toto nie je potkan,“ povedala mama prekvapene. Zvieratko otvorilo papuľku, vycerilo ostré zúbky a zúfalo zapískalo. Otec sa naň chvíľu díval a potom vyhlásil: „Veď je to oný… bobor!“ „To nie je bobor, ale vydra! Nesmiete jej ublížiť, je zákonom chránená!“ Nový príbeh zo Záchrannej stanice v Zázrivej, ktorý vás chytí za srdce! Zachráňte spolu s Lulou vystrašenú vydru Aničku. Nielenže zažijete dobrodružstvo, aké skutočne zažili slovenskí záchranári v Zázrivej, ale navyše sa dozviete, čo ste o týchto prekrásnych zvieratách doteraz nevedeli.
Keywords: Záchranná stanica; slovenská literatúra; literatúra pre deti; príbehy o zvieratkách; vydra riečna; pre čitateľov od 7 rokov